Document ID: 32004R2186

32004R2186
L 373/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2186/2004 НА КОМИСИЯТА
от 20 декември 2004 година
за изменение на Регламент (ЕО) № 1613/2000 относно дерогация от Регламент (ЕИО) № 2454/93 относно определянето на понятието „произход на продукти“, използвани за целите на схемата на общите тарифни преференции, за да се отчете специалната ситуация на Лаос относно износа на текстил в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (1), и по-специално член 247 от него,
като взе предвид Регламент (ЕИО) № 2454/93 на Комисията от 2 юли 1993 г. относно определяне на разпоредби за изпълнение на Регламент (ЕИО) № 2913/92 на Съвета относно създаване на Митническия кодекс на Общността (2), и по-специално член 76 от него,
като има предвид, че:
(1)
С Регламент (ЕО) № 2501/2001 на Съвета от 10 декември 2001 г., относно прилагане на схема за общи тарифни преференции за периода от 1 януари 2002 г. до 31 декември 2004 г. (3), Общността предостави общи тарифни преференции за Лаос.
(2)
Регламент (ЕИО) № 2454/93 на Комисията установява дефиницията за понятието за продукти с произход да бъдат използвани за целите на схемата на общите тарифни преференции (ОСП). Въпреки това обаче, Регламент (ЕИО) № 2454/93 предвижда дерогации в полза на най-слабо развитите страни бенефициенти от ОСП, които изпращат подходящо искане за тази цел до Общността.
(3)
Лаос се ползва от такава дерогация за някои текстилни продукти от 1997 г. в последния пример чрез Регламент (ЕО) № 1613/2000 на Комисията от 24 юли 2000 г., относно дерогация от Регламент (ЕИО) № 2454/93 по отношение на определянето на понятието „продукти с произход“, използвани за целите на схемата на общи тарифни преференции, за да се отчете специалната ситуация на Лаос по отношение на износа на текстилни произведения в Общността (4), последно изменен с Регламент № 291/2000 (5), който удължи валидността му до 31 декември 2004 г. С писма от дата 4 май 2004 г. и 4 август 2004 г. Лаос изпрати искане за подновяване на тази дерогация.
(4)
Искането, изпратено от Лаос, беше разгледано от Комисията и беше преценено за напълно основателно.
(5)
Когато валидността на Регламент № 1613/2000 беше удължена, беше преценено, че неговото изтичане следва да съвпадне с края на настоящата схема на ОСП, която следваше да приключи на тази дата. Въпреки това обаче, Регламент № 2211/2003 (6) удължи валидността на схемата на ОСП за още една година до 31 декември 2005 г.
(6)
На 18 декември 2003 г. Комисията публикува Зелена книга относно бъдещите правила за произход в споразуменията за преференциална търговия (7), която откри широк дебат по проблема. На 7 юли 2004 г. тя публикува съобщение до Съвета, Европейския парламент и Икономическия и социален комитет, под заглавие „Развиващите се страни, международна търговия и устойчивото развитие: функциониране на общата система на преференции (ОСП) на Общността за 10-годишен период от 2006 г. до 2015 г.“ (8), което също уведоми за необходимостта от промяна на правилата за произход. въпреки това, още не е взето решение и няма да има нови правила до 31 декември 2004 г.
(7)
Удължаване на дерогацията не следва да предреши или засегне изхода от дискусиите относно възможно нови правила за произход за ОСП. Въпреки това, обаче, интересите на търговците, сключващи договори както в Лаос, така и в Общността, както и стабилността и устойчивото развитие на лаоската индустрия по отношение на текущите инвестиции и заетост, изискват да се удължи дерогацията за период от време, достатъчен да позволи продължението или сключването на дългосрочни договори, като улеснява преминаването към възможно нови правила за произход за ОСП.
(8)
Разпоредбите на Регламент (ЕО) № 1613/2000 и по-специално съществуването на количествени лимити които се прилагат на годишна основа, отразяващи капацитета на пазара на Общността да абсорбира лаоските продукти, капацитета на лаоския износ и действителните регистрирани търговски потоци, бяха създадени да предотвратят нарушение на съответните клонове на индустрията на Общността.
(9)
Дерогацията следователно следва да се поднови до 31 декември 2006 г. Въпреки това, обаче, за да се осигури справедливо третиране както за Лаос, така и за други най-слабо развити страни, продължаващата необходимост от дерогация следва да се поднови, след като нови правила за произход се приемат в контекста на нова ОСП.
(10)
Регламент (ЕО) № 1613/2000 следва да се измени съответно.
(11)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1613/2000 се изменя, както следва:
-
в член 2 „31 декември 2004 г.“ се заменя с: „31 декември 2006 г.“,
-
добавя се следния параграф:
„Продължаващата необходимост от дерогация се преразглежда не по-късно от 31 декември 2005 г. в съответствие с новите разпоредби, за да се приеме по отношение на общата система от преференции и правила за произход, свързани с това“.
Член 2
Настоящият регламент влиза в сила на седмия ден след датата на публикуването му в Официален вестник на Европейския съюз.
Той се прилага от 1 януари 2005 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2004 година.

Labels: 3
18
15
1